**Plán aktualizačného vzdelávania na školský rok 2023/2024**

Poskytovateľ: **Základná škola s materskou školou Muráň, Muráň 353, 049 01 Muráň, IČO: 37888871**

**Odborný garant:** Mgr. Andrea Marčáková, riaditeľka školy

**Lektori vzdelávacieho programu:**

Mgr. Katarína Šuchová

**Úvod**

Podľa zákona  č. 138/2019 Z. z. - Zákon o pedagogických zamestnancoch a odborných zamestnancoch a o zmene a doplnení niektorých zákonov § 57 sa  aktualizačné vzdelávanie organizuje ako schválený jednoduchý program aktualizačného vzdelávania. Program aktualizačného vzdelávania a rozsah aktualizačného vzdelávania schvaľuje riaditeľ. Škola, školské zariadenie a zariadenie sociálnej pomoci v závislosti od svojich potrieb upraví rozsah aktualizačného vzdelávania vo vnútornom predpise.

 ***Cieľom aktualizačného vzdelávania*** je podľa potrieb zriaďovateľa, školy, školského zariadenia

*a)* udržiavanie alebo obnovovanie profesijných kompetencií potrebných na výkon pracovnej činnosti,

*b)* získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo

*c)* získanie nových vedomostí a zručností v konkrétnej oblasti pracovnej činnosti.

***Poskytovateľom aktualizačného vzdelávania*** je

* Škola
* školské zariadenie.

Škola, školské zariadenie  môže pri organizovaní aktualizačného vzdelávania spolupracovať s poskytovateľom inovačného vzdelávania v oblasti, v ktorej má poskytovateľ inovačného vzdelávania oprávnenie na poskytovanie inovačného vzdelávania.

***Odborným garantom*** aktualizačného vzdelávania je pedagogický zamestnanec školy, školského zariadenia s druhou atestáciou alebo odborný zamestnanec školy, školského zariadenia s druhou atestáciou. Ak v škole, školskom  nie je pedagogický zamestnanec s druhou atestáciou alebo odborný zamestnanec s druhou atestáciou, odborným garantom aktualizačného vzdelávania je riaditeľ, vedúci pedagogický zamestnanec alebo vedúci odborný zamestnanec.

Odborný garant aktualizačného vzdelávania

* rozvrhuje vzdelávacie aktivity aktualizačného vzdelávania v súlade s potrebami a možnosťami školy, školského zariadenia
* vedie evidenciu účasti pedagogických zamestnancov a odborných zamestnancov na aktualizačnom vzdelávaní

Pedagogický zamestnanec alebo odborný zamestnanec školy, školského zariadenia vykonáva lektorskú činnosť v aktualizačnom vzdelávaní súčasne s výkonom pracovnej činnosti.

Riaditeľ na požiadanie vydá pedagogickému zamestnancovi alebo odbornému zamestnancovi potvrdenie o aktualizačnom vzdelávaní, ktoré obsahuje:

*a)* evidenčné číslo potvrdenia a dátum vydania potvrdenia,

*b)* titul, meno, priezvisko a rodné priezvisko pedagogického zamestnanca alebo odborného zamestnanca,

*c)* dátum a miesto narodenia pedagogického zamestnanca alebo odborného zamestnanca,

*d)* obdobie, za ktoré sa potvrdenie o aktualizačnom vzdelávaní vydáva,

*e)* rozsah aktualizačného vzdelávania v hodinách,

*f)* odtlačok pečiatky školy, školského zariadenia alebo zariadenia sociálnej pomoci a podpis riaditeľa.

**Školskýrok:** 2023/2024

***Názov vzdelávacieho programu*** : Inkluzívna škola pre všetkých

***Rozsah vzdelávacieho programu***: 8 hodín

***Forma vzdelávacieho programu:***prezenčná

***Hlavný cieľ:*** Prijatie inklúzie ako spôsobu vnímania jedinečnosti každého žiaka

***Čiastkové ciele:***

* definovať pojem inklúzia
* vysvetliť rozdiel medzi inklúziou a integráciou
* poznať a vedieť aplikovať v praxi metódy, didaktické postupy a aktivity podporujúce inklúziu.

**Opatrenia na zabezpečenie kvality:**

* **personálne zabezpečenie vzdelávania:** učitelia s 1. alebo 2. atestáciou, odborníci s minimálne 5 ročnou praxou v danej oblasti
* **materiálne, technické a informačné zabezpečenie vzdelávania:** notebook a dataprojektor pre lektora s pripojením na internet, interaktívna tabuľa
* **podmienky ukončenia vzdelávania:** najmenej 80 % účasť na vzdelávaní

**Trvanie vzdelávacieho programu:** školský rok 2023/2024

***Názov vzdelávacieho programu*** : Najčastejšie chyby učiteľov

***Rozsah vzdelávacieho programu***: 2 hodiny

***Forma vzdelávacieho programu:***prezenčná

***Hlavný cieľ:*** Prijatie vplyvu chýb učiteľov na výchovno – vzdelávací proces a aplikovanie metód na ich odstránenie

***Čiastkové ciele:***

* poznať a vedieť identifikovať najčastejšie chyby učiteľov
* vedieť vyhodnotiť situácie zapríčinené chybami učiteľov a aplikovať spôsoby na ich odstránenie
* poznať princípy sebareflexie a aplikovať ich vo svojej  praxi

**Opatrenia na zabezpečenie kvality:**

* **personálne zabezpečenie vzdelávania:** učitelia s 1. alebo 2. atestáciou, odborníci s minimálne 5 ročnou praxou v danej oblasti
* **materiálne, technické a informačné zabezpečenie vzdelávania:** notebook a dataprojektor pre lektora s pripojením na internet, interaktívna tabuľa
* **podmienky ukončenia vzdelávania:** najmenej 80 % účasť na vzdelávaní

**Trvanie vzdelávacieho programu:** školský rok 2023/2024

**Obsah a rozsah vzdelávacieho programu**

|  |  |  |  |
| --- | --- | --- | --- |
| **Mesiac** | **Rozsah** **(v hodinách)** | **Téma** | **Lektor** |
| Február 2024 | 8 | Inkluzívna škola pre všetkých | Mgr. K. Šuchová |
| Február 2024 | 2 | Najčastejšie chyby učiteľov | Mgr. K. Šuchová |

Plán aktualizačného vzdelávania je otvorený dokument, ktorý je možné aktualizovať a dopĺňať podľa ponuky vzdelávaní a potrieb školy.

Vypracovala: Mgr. Andrea Marčáková ....................................................